text: وينك رُحت وسِبتنا يا ابو عمار
  البلاد والله من بعدك ما هي دار
  ورَبعك تقَسَّموا يا حِيف يا للعار!!
  ***
  شعبك تِيتم يوم ما غاب البطل
  وشوف شو صار فينا يا خِتيار
  ما عاد لنا قِيمة وطوّل المشوار!!
  ***
  أبو عمار إحنا اليوم بِنِشتاقلك
  صوتك كان يِونِسنا ليل نهار
  يِهِّز فينا النخوة ودعوة الثوار!!
  ***
  عقالك كان أكبر رمِز للأحرار
  القدس قُلت هَمَّك وترابها يلِمَك
  والنِدا من تِمّك يِشعِل فيها نار!!
  ***
  العدو ما عاد خايف يا أبو عمار
  حرب وقَتِل ضارب علينا حصار
  وعرب تطبيع ما يِستحوا من عار!!
  ***
  قُوم انهض من لحدَك يا أبو عمار
  الوطن بِينادي وين راحوا الرجال
  بعدك يا ياسر نِسِينا صوت الثار!!
  وينك رُحت وسِبتنا يا ابو عمار